Βιογραφικό Ο Χρήστος Κεχαγιάς γεννήθηκε στο Βόλο. Είναι διδάκτωρ Κοινωνικών και Πολιτικών Επιστημών του Παντείου Πανεπιστημίου, ενώ έχει σπουδάσει Κοινωνιοβιολογία, Νευροεπιστήμες & Εκπαίδευση, στο Εθνικό & Καποδιστριακό Πανεπιστήμιο Αθηνών. Το συγγραφικό του έργο αριθμεί σχεδόν 3.000 σελίδες πρωτότυπου επιστημονικού έργου. Έχει συγγράψει τρεις (3) επιστημονικές μονογραφίες («Φιλοσοφία Παιδείας και οι λειτουργικές αρχές της», «Η Φύση της Θέσης στην Ελληνική σύλληψη του κόσμου», «Λειτουργικές Αρχές και Κοινωνική Δομή του Ελληνικού Πολιτισμού» και 30 άρθρα (δημοσιευμένα σε ελληνικά και διεθνή περιοδικά και πρακτικά συνεδρίων, ενώ συμμετείχε στη συγγραφή έξι (6) βιβλίων. Έχει συνεργαστεί με πάνω από 21 Πανεπιστήμια του εξωτερικού, σε περισσότερα από 140 ερευνητικά προγράμματα. Είναι βραβευμένο μέλος του ερευνητικού Τμήματος του Πανεπιστημίου της Μαδρίτης, επισκέπτης καθηγητής σε διάφορα Πανεπιστήμια της Ευρώπης και reviewer σε επιστημονικά περιοδικά του εξωτερικού. Στο Πανεπιστήμιο Αθηνών σήμερα έχει ως αντικείμενο την Φιλοσοφία Παιδείας και την Επιστημολογία Κοινωνικών Επιστημών (σε προπτυχιακό και μεταπτυχιακό επίπεδο), ενώ στο ΕΚΠΑ ή ως προσκεκλημένος ομιλητής στο εξωτερικό έχει διδάξει μεταξύ άλλων: Γνωσιοθεωρία, Ανθρώπινη Οντολογία και Κοινωνική Τελεολογία, Συστημική Σκέψη και Κυβερνητική, Μεθοδολογία Έρευνας, Κοινωνιολογία Παιδείας, Φιλοσοφία του Ανθρώπου και Πολιτισμική Αγωγή, Κοινωνιοβιολογία.